*Príloha č. 4b*

**Oznam o výberovom konaní**

|  |
| --- |
| **Implementačná agentúra**  **Ministerstva práce, sociálnych vecí a rodiny Slovenskej republiky**  **podporuje výkon**  **NSSDR: Centrum pomoci človeku Piešťany**  **v rámci Národného projektu Podpora vybraných sociálnych služieb krízovej intervencie na komunitnej úrovni**  **(ITMS 2014+ 312041A136)** |

**Poskytovateľ: NSSDR Trnavská arcidiecézna charita, Hlavná 43, 917 01 Trnava**

**vyhlasuje výberové konanie na**

1. jedno pracovné miesto Odborného garanta NSSDR;

**Výberové konanie sa uskutoční dňa 06/04/2017 (štvrtok)**

**o 9:00 hod. v priestoroch**

**Centra pomoci človeku Piešťany, A. Hlinku č. 41, 921 01 Piešťany.**

Záujemcovia o uvedenú pracovnú pozíciu môžu **PÍSOMNÚ ŽIADOSŤ** o prijatie   
do zamestnania doručiť osobne alebo zaslať poštou na adresu Trnavská arcidiecézna charita, Hlavná 43, 917 01 Trnava.

**Uzávierka na predloženie žiadostí o prijatie do zamestnania je 03/04/2017 (vrátane).** Záujemcovia, ktorých písomné žiadosti do výberového konania boli doručené po termíne uzávierky, nebudú zaradení do výberového konania.

**Zoznam požadovaných dokladov k žiadosti o prijatie do zamestnania (v ktorej je jednoznačne určené, o ktorú pozíciu sa kandidát uchádza):**

* štruktúrovaný životopis uchádzača (CV) vo formáte Europass,
* doklad o najvyššom dosiahnutom vzdelaní,
* doklady potvrdzujúce odbornú spôsobilosť, resp. prax,
* uchádzač môže predložiť aj odporúčania alebo pracovné hodnotenia od predchádzajúceho zamestnávateľa alebo od organizácií, s ktorými v minulosti spolupracoval,
* súhlas so spracovaním osobných údajov na osobitnom formulári (príloha Príručky č. 4a).

**Kvalifikačné predpoklady na pozíciu odborný garant NSSDR sú:**

V zmysle zákona č. 219/2014 o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov (ďalej len „zákon č. 219/2014“) a to:

1. vysokoškolské vzdelanie druhého stupňa v študijnom odbore sociálna práca v zmysle § 5 ods. 1 písm. a),

alebo

2. vysokoškolského vzdelania druhého stupňa v študijnom odbore psychológia, právo, sociálne služby a poradenstvo, verejná politika a verejná správa alebo v študijných odboroch pedagogického zamerania, alebo má uznaný doklad o takom vysokoškolskom vzdelaní rozhodnutím podľa osobitného predpisu v zmysle § 45 ods. 1, pokiaľ fyzická osoba k 1. januáru 2015 vykonáva pracovné činnosti, ktoré svojím charakterom zodpovedajú sociálnej práci podľa tohto zákona, v pracovno-právnom vzťahu alebo v obdobnom pracovnom vzťahu a nespĺňa kvalifikačný predpoklad ustanovený v § 5 ods. 1 písm. a).

V zmysle § 45 ods. 4 zákona č. 219/2014 u fyzickej osoby, ktorá spĺňa kvalifikačný predpoklad ustanovený v § 5 ods. 1 písm. b.) a ktorá vykonáva k 1. januáru 2015 odbornú činnosť, na výkon ktorej sa vyžaduje splnenie kvalifikačného predpokladu ustanoveného v § 5 ods. 1 písm. a.), sa považuje kvalifikačný predpoklad ustanovený v §5 ods. 1 písm. a.) za splnený.

V zmysle § 45 ods. 2 zákona č. 219/2014 u fyzickej osoby podľa odseku 1, ktorá preruší výkon pracovných činností podľa odseku 1, sa považuje kvalifikačný predpoklad ustanovený v § 5 ods. 1 za splnený, ak táto fyzická osoba preukáže splnenie podmienky vykonávania pracovných činností, ktoré svojím charakterom zodpovedajú sociálnej práci podľa tohto zákona, v pracovnoprávnom vzťahu alebo v obdobnom pracovnom vzťahu písomným potvrdením zamestnávateľa, ktoré obsahuje meno, priezvisko, titul fyzickej osoby, potvrdenie splnenia tejto podmienky k 1. Januáru 2015 a údaj o dĺžke vykonávania týchto pracovných činností. Zamestnávateľ je na požiadanie fyzickej osoby podľa prvej vety povinný vydať písomné potvrdenie podľa prvej vety.

**Minimálna požadovaná prax je 3 roky v sociálnej práci.**

Sociálna práca je odborná činnosť alebo súbor odborných činností vykonávaných sociálnym pracovníkom alebo asistentom sociálnej práce, na vykonávanie ktorých sú potrebné vedomosti a zručnosti získané absolvovaním vysokoškolského vzdelania vyššie uvedených študijných odborov.

Do praxe za započítava výlučne sociálna práca vykonávaná v pracovnoprávnom vzťahu alebo v obdobnom pracovnom vzťahu (zákon č. 311/2001 Z.z. - Zákonník práce) po dosiahnutí minimálne bakalárskeho stupňa vysokoškolského vzdelania vo vyššie uvedených odboroch.

Splnenie požiadavky praxe sa preukazuje potvrdením od zamestnávateľa, prípadne iným hodnoverným dokladom, napr. pracovnou zmluvou, pracovnou náplňou, dohodou, pracovným posudkom, potvrdením o zamestnaní a pod. V prípade skrátených pracovných úväzkov je potrebné preukázať, že súčet odpracovaných pracovných hodín zodpovedal počtu pracovných hodín v plnom pracovnom úväzku.

**Ďalšie výberové kritériá na pozíciu odborný garant NSSDR sú:**

* Znalosť slovenského jazyka na úrovni minimálne C1-Skúsený používateľ,

V prípade, že na základe výberových kritérií komisia vyhodnotí viacerých uchádzačov ako vhodných na obsadzovanú pozíciu, komisia posudzuje **doplňujúce výberové kritériá**:

* osobnostné predpoklady: empatia; rešpekt k odlišnostiam; schopnosť zvládať náročné situácie, spojené s výkonom povolania; schopnosť kooperácie a vedenia tímu; komunikačné zručnosti; schopnosť riešiť konflikty; motivácia pre prácu vo vylúčených komunitách/lokalitách; schopnosť ostať neutrálny, schopnosť rozpoznať konflikt záujmov a ďalšie,
* znalosť jazyka cieľovej skupiny (rómsky, maďarský a podobne),
* práca s PC na užívateľskej úrovni (Microsoft Word, Microsoft Excel, Microsoft Power Point, práca s internetom),
* znalosť konkrétnej komunity a cieľovej skupiny (pobyt vo vylúčenej komunite/lokalite, jeho dĺžka a podobne),
* osobný záujem priebežne sa vzdelávať v odbornej problematike a pod.,

odporúčania a pracovné hodnotenia od predchádzajúcich zamestnávateľov alebo od organizácií, s ktorými uchádzač spolupracoval.

Každý úspešný uchádzač na pozíciu odborný garant NSSDR, ktorého výberová komisia vyberie na výberovom konaní na uvedenú pozíciu, musí byť spôsobilý k právnym úkonom v plnom rozsahu a musí spĺňať **podmienku bezúhonnosti.** Splnenie tejto podmienky preukáže Prevádzkovateľovi NSSDR predložením výpisu z registra trestov[[1]](#footnote-1) (nie staršieho ako tri mesiace).

**Upozornenie: Na výberové konanie budú pozvaní iba záujemcovia, ktorí spĺňajú kvalifikačné predpoklady na danú pozíciu.**

Miestom výkonu práce je: **Centrum pomoci človeku Piešťany, A. Hlinku 41, 921 01 Piešťany.**

Dátum predpokladaného nástupu do zamestnania je **01/05/2017**.

**Charakteristika práce odborného garanta NSSDR:**

Cieľom práce odborného garanta je organizačné, metodické a personálne riadenie v takej kvalite, aby bolo zaistené plnenie cieľov práce vo vzťahu k jeho klientom - prijímateľom sociálnej služby, odbornej činnosti a aktivity a dodržiavanie štandardov danej sociálnej služby.

Odborný garant vykonáva činností:

* v spolupráci s poskytovateľom služieb nastavuje smerovanie činnosti v súlade s potrebami obce, komunity a prijímateľov sociálnych služieb;
* odborne riadi poskytovanie služieb, aby bolo zaistené plnenie cieľov a dodržiavanie štandardov NSSDR;
* odborne koordinuje celú činnosť NSSDR, organizačne a obsahovo zabezpečuje činnosti a aktivity;
* zabezpečuje mapovanie potrieb v obci alebo v častiach obce, na ktorú má dosah, zodpovedá za krátkodobé a dlhodobé plánovanie služieb, aktivít a činností, ako aj rozvoj NSSDR;
* monitoruje a zhodnocuje poskytované odborné činnosti, iné činnosti a aktivity NSSDR z hľadiska napĺňania potrieb ich prijímateľov;
* pripravuje a realizuje nové formy sociálnych služieb a sociálnej práce;
* vykonáva sociálnu diagnostiku klienta;
* poskytuje sociálne poradenstvo (základné a špecializované) klientom a ich rodinným príslušníkom, v ďalších oblastiach činnosti sa riadi profilom činnosti odborného pracovníka;
* konzultuje so špecialistami z oblasti psychológie, psychiatrie, odborného a špeciálneho lekárstva a inými špecialistami podľa potreby;
* spolupracuje pri tvorbe individuálneho rozvojového plánu klienta;
* spolupracuje s relevantnými inštitúciami pri analýze a riešení sociálnej situácie klienta, vytvára a udržuje strategické partnerstvá a korektné vzťahy s jednotlivcami, organizáciami a inštitúciami (obec, terénni sociálni pracovníci, UPSVaR, vzdelávacie inštitúcie a mnohé ďalšie), rešpektuje ich odlišné pohľady a spolupracuje s nimi v záujme prijímateľov sociálnych služieb;
* zapája sa do propagácie odborných činností, iných činností a NSSDR a spolupracuje s médiami;
* zodpovedá za administratívu, súvisiacu s činnosťou NSSDR, za vedenie evidencie klientov;
* pripravuje a vedie pravidelné porady zamestnancov NSSDR;
* zúčastňuje sa pravidelných porád s príslušným koordinátorom a vykonáva iné (doplnkové) činnosti, ktoré vyplynú z aktuálnych potrieb počas realizácie NP;

*V súlade so zásadou rovnakého zaobchádzania je pri výberovom konaní zakázaná diskriminácia z dôvodu pohlavia, náboženského vyznania alebo viery, rasy, príslušnosti k náboženskej alebo etnickej skupine, zdravotného postihnutia, veku, sexuálnej orientácie, manželského stavu a rodinného stavu, farby pleti, jazyka, politického alebo iného zmýšľania, národného alebo sociálneho pôvodu, majetku, rodu alebo iného postavenia. Zásadu rovnakého zaobchádzania v pracovnoprávnych vzťahoch a obdobných právnych vzťahoch ustanovuje zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon)v znení neskorších predpisov.*

1. Za bezúhonnú fyzickú osobu sa v zmysle § 63 zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov na jeho účely považuje fyzická osoba, ktorá nebola právoplatne odsúdená za úmyselný trestný čin. [↑](#footnote-ref-1)